OzLabs/hebrew-wiki-articles huggingface dataset:
ארגינין

ארגינין (Arginine) היא אחת מ-20 חומצות האמינו הנפוצות בטבע.

השייר של ארגינין מורכב משלוש קבוצות מתילן (CH<sub>2</sub>) ומקבוצת גואנידינו (אטום פחמן הקשור לשלוש קבוצות אמין, CNH(NH<sub>2</sub>)<sub>2</sub>) הנמצאת בקצה. אחת מקבוצות האמין נוטה לקלוט יון מימן ולהפוך ליון בעל מטען חשמלי חיובי (<sup>+</sup>NH<sub>3</sub>); מכאן שארגינין היא אחת משלוש חומצות האמינו הבסיסיות (בסיס מוגדר כתרכובת הנוטה לקלוט יוני מימן); זוהי חומצת האמינו הבסיסית ביותר. ב-pH נייטרלי (7) נוטה קבוצת האמין לקלוט יון מימן ולהופיע בצורת היון החיובי, בעל מטען חשמלי של 1+.

קבוצת האמין יכולה ליצור קשרי מימן עם מולקולות מים. ארגינין היא לפיכך חומצת אמינו הידרופילית, ולמעשה - ההידרופילית ביותר. היא מתמוססת במים טוב יותר מכל חומצת אמינו אחרת, ולפיכך שייר ארגינין נוטים להופיע באזורים החיצוניים של חלבונים, שם הם מסוגלים לבוא במגע עם המים המקיפים את החלבון בסביבה התאית.

ארגינין מוגדרת כחומצת אמינו חצי חיונית, למרות שחלק מתאי גוף האדם מסוגלים לסנתזה בעצמם. אצל ילדים תהליך זה אינו מתרחש ועליהם לצרוך ארגינין דרך המזון. 

==קישורים חיצוניים==

קטגוריה:חומצות אמינו
פלקאו

פאולו רוברטו פלקאו (בפורטוגזית: Paulo Roberto Falcão, נולד ב-16 באוקטובר 1953 במדינת סנטה קטרינה בברזיל) הוא כדורגלן ומאמן עבר ברזילאי, וכיום פרשן כדורגל.

פלקאו החל את הקריירה שלו במועדון הספורט אינטרנסיונל בעיר פורטו אלגרה ובו שיחק מ-1973 עד 1980 וזכה בשלוש אליפויות, ב-1975, 1976 ו-1979. לאחר מכן עבר לרומא וזכה עם המועדון באליפות איטליה ב-1983. אחר כך חזר לשחק בברזיל וסיים את הקריירה שלו בסאו פאולו ב-1986. עם נבחרת ברזיל שיחק במונדיאל 1982 ובמונדיאל 1986.

פלקאו גם פעל כמאמן כדורגל אך ללא הישגים מיוחדים. בין 1990 ו-1991 היה מאמן נבחרת ברזיל ולאחר מכן מאמן קלוב אמריקה בין 1991 ו-1993. פלקאו גם אימן את נבחרת יפן ב-1994. 

במרץ 2004 נבחר על ידי פלה לאחד מ-125 שחקני הכדורגל החיים הטובים בעולם.

ב-2011 היה מאמנה של אינטרנסיונל ובשנת 2012 היה מאמן באהיה.

==קישורים חיצוניים==

* [http://www.sambafoot.com/en/players/381_Falcao.html פרופיל] ב-Sambafoot
* [https://web.archive.org/web/20081206125950/http://www.museudofutebol.org.br/historia/index.php?option=com_content&view=article&id=168%3Aconheca-os-anjos&catid=56%3Aanjos-barrocos&Itemid=393&lang=pt היכל התהילה של הכדורגל הברזילאי]

קטגוריה:קשרי כדורגל ברזילאים
קטגוריה:כדורגלני אינטרנסיונל
קטגוריה:כדורגלני רומא
קטגוריה:כדורגלני סאו פאולו
קטגוריה:כדורגלני נבחרת ברזיל
קטגוריה:כדורגלנים ברזילאים
קטגוריה:מאמני כדורגל ברזילאים
קטגוריה:מאמני נבחרת ברזיל בכדורגל
קטגוריה:מאמני נבחרת יפן בכדורגל
קטגוריה:מאמני קלוב אמריקה
קטגוריה:מאמני אינטרנסיונל
קטגוריה:כדורגלנים באולימפיאדת מינכן (1972)
קטגוריה:כדורגלני מונדיאל 1982
קטגוריה:כדורגלני מונדיאל 1986
קטגוריה:מאמני באהיה
קטגוריה:ברזילאים שנולדו ב-1953
הרי הרוקי

[[אגם מוריין ועמק עשר הפסגות בפארק הלאומי באנף שבקנדה]]
הרים בקולורדו
הרי הרוקי הם רכס הרים המתרומם בחלקה המערבי של יבשת אמריקה הצפונית בתחומיהן של קנדה וארצות הברית.

האינדיאנים כינו את ההרים "אסין - וטי" (גבעות של סלעים) בשל הפסגות החשופות והמחודדות שלהם ומכאן נובע שמם. אורך רצועת ההרים הוא 4,800 ק"מ (מתוכם 1,500 בקנדה) ורוחבה מגיע לכ-550 ק"מ, תחילת הרצועה בצפון מחוז קולומביה הבריטית שבקנדה, וסופה בדרום מערב ארצות הברית, בתחום מדינת ניו מקסיקו.

נהוג לחלק את שרשרת ההרים לזו הנמצאת בשטח ארצות הברית, הרי הרוקי האמריקאיים, ולזו הנמצאת בשטח קנדה, הרי הרוקי הקנדיים. הנקודה הגבוהה ביותר בהרי הרוקי האמריקאיים היא הר אלברט שבקולורדו המתנשא לגובה של 4,401 מטרים, והנקודה הגבוהה ביותר בחלק הקנדי נמצאת בהר רובסון שגובהו 3,954 מטרים.

רכס הרי הרוקי נוצר כתוצאה מחדירת הלוח הפסיפי אל מתחת ללוח הצפון-אמריקאי. חדירה כזו גורמת ליצירת רכסי הרים, הרי געש, ורעידות אדמה.

בין הרי הרוקי המערביים שבקנדה ולרכס לואיס (Lewis Range) שבמונטנה ישנו שבר גאולוגי באורך של כ-1,300 ק"מ הדומה לשבר הסורי-אפריקני, אך גבוה הרבה יותר.

== תיירות ==
הרי הרוקי מהווים מקור משיכה לתיירים ומבקרים רבים מרחבי העולם. המבקרים מגיעים לאזור במשך כל השנה - בקיץ לשמורות הטבע בהן ניתן לטייל, לעשות קמפינג ולעסוק בפעילויות ספורט, ובחורף אל מבחר אתרי הסקי בעלי השם העולמי שמציעים ההרים ואל מקומות הבילוי הרבים בהרים עצמם.

ישנו שביל שהולך בצמוד להרי הרוקי ממקסיקו לקנדה שנקרא Continental Divide Trail, ובגבול הצפוני מתחבר ל-Great Divide Trail שממשיך עם הרכס בחלקו הקנדי.

שמורות טבע בהרי הרוקי:
;בארצות הברית:
* הפארק הלאומי ילוסטון
* הפארק הלאומי גליישר
* הפארק הלאומי הרי הרוקי
* הפארק הלאומי גרנד טיטון
;בקנדה:
* הפארק הלאומי ג'ספר
* הפארק הלאומי באנף
* הפארק הלאומי קוטניי
* פארק השלום הבינלאומי ווטרטון-גליישר
* הפארק הלאומי יוהו

== מאפיינים של הרי הרוקי ==
* האזור מיושב בדלילות ביחס לשאר ארצות הברית, מלבד אלסקה.
* באזור המרכזי של הרי הרוקי קיים מדבר שהוא חלק מהשרשרת המדברית הצפונית של כדור הארץ.
* מספר הדרכים (כולל מסילות ברזל וכבישים) קטן מאוד בגלל קשיי עבירות באזור זה.
* אזור הרי הרוקי הוא מקור המינרלים הזמין הגדול ביותר בעולם. ארצות הברית עדיין קונה חלק גדול מהמינרלים שלה ממדינות אחרות כדי לשמור על עוצמה בזמן מלחמה או בעתיד.

== לקריאה נוספת ==
* ג'ון ואליינט, פרא צפוני - הרי הרוקי הקנדיים, נשיונל ג'יאוגרפיק ישראל, גיליון 127, דצמבר 2008

== קישורים חיצוניים ==

* [http://www.naturephoto.co.il/zenphoto/index.php?p=search&searchfields=4&words=%D7%A7%D7%A0%D7%93%D7%94 הרי הרוקי בתמונות יפהיפיות]
* 
*[http://lib.cet.ac.il/pages/item.asp?item=3941 הרי הרוקי] באתר הספרייה הווירטואלית של מטח
* 
* 
* 

*
רוקי
קטגוריה:ארצות הברית: גאולוגיה
רוקי
רוקי
רוקי
רוקי
צביון חום

צביון חום (שם מדעי: Cephalophus dorsalis) הוא מין בסוג צביון. הצביון החום שייך לתת משפחת הצביונים.
== מאפיינים ==
הצביון החום, המכונה גם צביון מצוי (common diker), הוא אנטילופה קטנה עם קרניים קצרות. הצביון חי באזור הדרומי לסהרה וליערות הגשם של מרכז אפריקה. הצביון החום חי בדרך כלל באזורים בהם ישנה צמחייה כגון שיחים, צמחייה שיכולה להסתיר אותו. הצביונים חיים באזורים עם גבעות, בסוואנה ובפאתי יישובי אדם. צבעיו של המין הספציפי משתנים בהתאם לאזור בו הוא חי. ישנם בערך 19 תת-מינים שסקאלת הצבעים יכולה להתפרש מצבע ערמוני באזור אנגולה לאפרפר בסוואנה הצפונית ועד לצבעי חום בהיר באזורים היותר צחיחים בהם הצביון חי. גובהו של הצביון הוא כ-50 ס"מ ומשקלו נע בדרך כלל בין 12-25 ק"ג, וחשוב לציין כי הנקבות בדרך כלל גדולות יותר מהזכרים. הקרניים של הזכרים יכולות להגיע לאורך של כ-11 ס"מ.
עונת הרבייה נמשכת זמן ממושך, והיא מתפרשת על פני רוב שנה. תקופת ההיריון מוערכת ב-7.5 חודשים ובסופה נולד צאצא יחיד שצבעו חום-אדמדם.תוחלת חיים של המין היא 17-18 שנים בטבע. 
לצביון החום יש תפריט מגוון שכולל עלים, פרחים, פירות ופקעות. בנוסף הצביון ניזון מחרקים, ציפורים קטנות, צפרדעים ואפילו פגרים. את רוב המים שגופו של הצביון צורך הצביון מקבל ממזונו ולכן הצביון יכול לשרוד זמן רב בלי לשתות מים. 
== תפוצה ==
המין נפוץ במרכז ומערב אפריקה במדינות הבאות:אנגולה, קמרון, הרפובליקה המרכז-אפריקאית, הרפובליקה הדמוקרטית של קונגו, חוף השנהב, גינאה המשוונית, גינאה, גבון, גאנה, גינאה ביסאו, ליבריה, ניגריה, סיירה לאון, טוגו, סודאן ואוגנדה. בית הגידול של צביון זה הוא יערות גשם.
== טקסונומיה ==
המין תואר לראשונה נעל ידי החוקר ג'ון אדוארד גריי בשנת 1846.
== שימור ==
מצב המין הוא קרוב לסיכון עקב בירוא יערות וציד. הצביון החום מופיע בנספח השני של אמנת וושינגטון. המין מצוי במספר אזורים מוגנים ביניהם:הפארק הלאומי טאי (חוף השנהב), הפארק הלאומי סאפו (ליבריה), הפארק הלאומי קאקום (גאנה), הפארק הלאומי קמפו, שמורת החי דג'ה והפארק הלאומי לובקה (קמרון), שמורת הטבע דזנגה-סנגאה (הרפובליקה המרכז-אפריקאית), הפארק הלאומי מונטה אלן (גינאה המשוונית), הפארק הלאומי לופה והפארק הלאומי מינקבה (גבון), הפארק הלאומי אודזלה והפארק הלאומי נואבאלה-נדוקי (הרפובליקה של קונגו), יער הגשם של איטורי, הפארק הלאומי קהוזי-בייגה, הפארק הלומי מאיקו והפארק הלאומי סלונגה ברפובליקה הדמוקרטית של קונגו.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון אדוארד גריי
קטגוריה:צביונים
קטגוריה:הרפובליקה המרכז-אפריקאית: יונקים
קטגוריה:גאנה: יונקים
קטגוריה:בעלי חיים שתוארו ב-1849
קטגוריה:יונקים ביערות הגשם האפריקאים
הוראס גרנט

הוראס ג'וניור גרנט (באנגלית: Horace Junior Grant; נולד ב־4 ביולי 1965 בג'ורג'יה) הוא כדורסלן עבר אמריקאי ששיחק במשך 17 עונות בליגת ה-NBA בעמדות הפאוור פורוורד והסנטר. ממוצעי הקריירה של גרנט בעונה הסדירה עומדים על 11.2 נקודות ו-8.1 ריבאונדים למשחק.

==קריירה ב-NBA==
גרנט נבחר במקום העשירי בדראפט ה-NBA {{כ}}1987 על ידי שיקגו בולס, והצטרף לקבוצה יחד עם הבחירה החמישית בדראפט, סקוטי פיפן. בעונת הרוקי עלה גרנט מהספסל כמחליפו של הפאוור פורוורד צ'ארלס אוקלי, אך החל מעונת שימש כשחקן חמישייה קבוע, לאחר שאוקלי עבר בטרייד לניו יורק ניקס. גרנט הפך לצלע השלישית בחשיבותה בשלד הקבוצה, לצד מייקל ג'ורדן ופיפן, והיה הריבאונדר המוביל של הבולס במשך שש עונות רצופות החל מ-1989. בעונות עד עזר לבולס לזכות בשלוש אליפויות NBA רצופות, הראשונות בתולדות המועדון. בסיום המשחק השישי של גמר 1993 חסם גרנט זריקה של קווין ג'ונסון מפיניקס סאנס, ובכך הבטיח את ניצחון הבולס בתוצאה 99-98 ואת אליפות ה-NBA. לאחר הודעת הפרישה של ג'ורדן בסיום עונת 1993, הפך גרנט בעונת לקלע השני בטיבו בקבוצה, אחרי פיפן, כשקלע שיא קריירה של 15.1 נקודות בממוצע למשחק. בעונה זו נבחר להשתתף במשחק האולסטאר, בפעם היחידה בקריירה, ובסיום העונה עזר לבולס להעפיל לסיבוב השני של הפלייאוף, בו הפסידו לניו יורק ניקס בתוצאה 4-3.

לפני עונת חתם כשחקן חופשי באורלנדו מג'יק, שהובלה על ידי שאקיל אוניל ופני הארדוויי. בעונתו הראשונה במג'יק, בה קלע 12.8 נקודות בממוצע למשחק, עזר גרנט לקבוצתו לזכות באליפות האזור המזרחי ולהעפיל לגמר ה-NBA, לראשונה בתולדות המועדון. בגמר הליגה התמודדה אורלנדו מול יוסטון רוקטס של האקים אולאג'ואן, והפסידה לה בתוצאה 4-0. גרנט המשיך לשחק עבור המג'יק בארבע העונות הבאות והציג בהן יכולת יציבה כשחקן חמישייה. בין עונות ו- נבחר ארבע פעמים ברציפות לחמישיית ההגנה השנייה של העונה.

ב-20 בספטמבר 2000 נשלח לסיאטל סופרסוניקס כחלק מטרייד בין ארבע קבוצות (עם ניו יורק ניקס ופיניקס סאנס) שכלל 12 שחקנים בסך הכול, ביניהם פטריק יואינג שנשלח מהניקס לסופרסוניקס. בקיץ 2000, אחרי עונה אחת בסיאטל, הועבר גרנט בטרייד ללוס אנג'לס לייקרס, האלופה המכהנת. בלייקרס חזר לשתף פעולה עם שאקיל אוניל בקו הקדמי, ועזר לקבוצה לזכות באליפות שנייה ברציפות כשהעמיד לאורך העונה ממוצעים של 8.5 נקודות ו-7.1 ריבאונדים למשחק כשחקן חמישייה.

ביולי 2001 חזר לאורלנדו כשחתם על חוזה לשנתיים עם המג'יק. ביולי 2003 חתם בלוס אנג'לס לייקרס על חוזה לעונה אחת, האחרונה בקריירה של גרנט, בסיומה הפסידו הלייקרס לדטרויט פיסטונס בגמר ה-NBA.

==משפחה==
תאומו הזהה של הוראס, הארווי, שיחק ב-NBA במשך 11 עונות, בין 1988–1999. שלושה מילדיו של הארווי, שהם אחייניו של הוראס, משחקים כדורסל באופן מקצועי: ג'ראי גרנט נרשם אך לא נבחר בדראפט 2011 ומאז משחק באירופה, ושיחק בין היתר בהפועל חולון מליגת העל הישראלית; ג'ריאן גרנט נבחר בדראפט 2015 ומשחק בפנתנייאקוס מהליגה היוונית הבכירה; ג'רמי גרנט נבחר בדראפט 2014 ומשחק בדטרויט פיסטונס.

==קישורים חיצוניים==

==הערות שוליים==

קטגוריה:כדורסלני שיקגו בולס
קטגוריה:כדורסלני אורלנדו מג'יק
קטגוריה:כדורסלני לוס אנג'לס לייקרס
קטגוריה:כדורסלני סיאטל סופרסוניקס
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת קלמסון
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של שיקגו בולס
הוראס
קטגוריה:ג'ורג'יה: כדורסלנים
קטגוריה:תאומים אמריקאים
קטגוריה:אמריקאים שנולדו ב-1965
טסלה

<ref></ref>טסלה היא יחידת מידה סטנדרטית (כלומר, שייכת למערכת היחידות הבינלאומית) למדידת שדה מגנטי. סימולה <math>\ T</math>.

טסלה אחד שווה לוובר למטר בריבוע. או בניסוח מתמטי:<math>\ \frac{Wb}{m^2}</math>.

היחידה קרויה על שמו של מהנדס החשמל הסרבי-אמריקאי ניקולה טסלה.

==הגדרות נוספות ליחידה טסלה==
;הגדרה על-פי כוח לורנץ : 1 טסלה היא עוצמתו של שדה מגנטי המפעיל כוח של 1 ניוטון על מטען של 1 קולון הנע במהירות מאונכת של 1 מטר לשנייה.
;הגדרה על פי יחידות אמפר : 1 טסלה היא עוצמתו של שדה מגנטי בו נמצא תיל באורך 1 מטר שזורם בו זרם של 1 אמפר במאונך לשדה מגנטי, ועל התיל מופעל כוח של 1 ניוטון.
<div style="direction: ltr;">
<math>\ 1T=1 \frac{Wb}{m^2}=1\frac{Kg}{s^2 \cdot A}=1 \frac{N}{A \cdot m}</math>
</div>

== מעבר מיחידות של טסלה ליחידות גאוס ==

גאוס היא יחידה נוספת למדידת שדה מגנטי, הקשר בין היחידות הוא:
<math>\ 1G = 10^{-4}T</math>

==ראו גם==
* יחידות מידה על שם אישים

==קישורים חיצוניים==

* 

==הערות שוליים==

קטגוריה:יחידות מידה בחשמל
קטגוריה:מגנטיות
קטגוריה:מערכת היחידות הבין-לאומית
קטגוריה:הנצחת ניקולה טסלה
היסטידין

היסטידין (Histidine) היא אחת מ-20 חומצות האמינו הסטנדרטיות בטבע.
תאי גוף האדם אינם מסוגלים לסנתז היסטידין ולכן היא מהווה חומצת אמינו חיונית, אותה מוכרח האדם לצרוך דרך המזון, דוגמת גרעיני חמניות, עדשים, בוטנים וכדומה. הקצובה היומית המומלצת לפי האקדמיה הלאומית לרפואה היא 14 מ"ג היסטדין לכל ק"ג משקל גוף. 

השייר של היסטידין מורכב מקבוצת מתילן (CH<sub>2</sub>) הקשורה לקבוצת אימידאזול (טבעת המכילה שני אטומי חנקן, C<sub>3</sub>H<sub>4</sub>N<sub>2</sub>). אחד מאטומי החנקן של טבעת האימידאזול נוטה לקלוט יון מימן ולהפוך ליון בעל מטען חשמלי חיובי; מכאן שהיסטידין היא אחת משלוש חומצות האמינו הבסיסיות (בסיס מוגדר כתרכובת הנוטה לקלוט יוני מימן). 

לעומת זאת, אטום החנקן השני בטבעת האימידאזול, אשר קשור לאטום מימן, נוטה דווקא למסור אותו לתרכובות אחרות, ולפיכך הוא חומצי. היסטידין היא חומצת האמינו היחידה המראה תכונות של חומציות ובסיסיות כאחד. ה-pKa שלה (מדד החומציות) הוא 6, קרוב מאוד לערך הנייטרלי (7), המהווה "גבול" בין חומצות ובסיסים (למרות זאת, היסטידין תמיד מסווגת כחומצת אמינו בסיסית, לצד ליזין וארגינין). 

המטען החשמלי המשתנה של היסטידין (1- כחומצה ו-1+ כבסיס) ותזוזתה בין חומציות ובסיסיות מתבטאות בתפקידיה ובמיקומיה המיוחדים בחלבונים ובאנזימים. היסטידין מסוגלת לשמש כ"מוביל פרוטונים"; אטום החנקן הבסיסי שלה נוטל פרוטון (כלומר, יון מימן) ממולקולה כלשהי ומעבירו לאטום החנקן החומצי, אשר מיד מוסר אותו למולקולה אחרת. תכונה זו ממקמת את היסטידין באתר הפעיל של אנזימים רבים.

כשנוטלים את קבוצת הקרבוקסיל מהיסטידין מתקבל היסטמין, חומר איתות חשוב במערכת החיסון. תגובה זו מזורזת על ידי האנזים היסטידין דקרבוקסילאז.

חשיבות תזונתית לאדם: היסטדין חשוב לילדים בשלב בניית מערכות העצבים היות שהוא שותף בבניית המיאלין.

==קישורים חיצוניים==

* 

==הערות שוליים==

קטגוריה:חומצות אמינו
קטגוריה:חומצות אמינו חיוניות
טמפונדה קרדיאלית

טמפונדה קרדיאלית (לבבית) (בעברית: דַּחַס מסב הלב), היא מצב חירום רפואי הנוצר בעקבות התמלאות החלל שבין שכבות כיס הלב (פריקרד) בנוזל כלשהו היוצרת לחץ על שריר הלב ומונעת ממנו כיווץ והרפייה מלאים.
מצב זה עלול להיות קטלני אם הוא לא מטופל במהירות. הסיבות העיקריות להיווצרות טמפונדה קרדיאלית כוללות מחלה גידולית, דלקת קרום הלב מסיבה לא ידועה (אידיופתית) ואי-ספיקת כליות. טמפונדה כזו יכולה להיווצר גם עקב דימום לתוך המרווח הפריקרדיאלי לאחר ניתוח לב, טראומה, או טיפול של חולים הסובלים מדלקת קרום הלב חריפה בנוגדי קרישה המגבירים את הדמם, ומכאן את הסכנה להיווצרות טמפונדה.

== הגורמים ==
הגורמים יכולים להיות קרע באבי העורקים (אאורטה), סרטן ריאות בשלב מתקדם, פציעות חיצוניות באזור הלב, התקף לב (MI), ניתוח לב פתוח, דלקת כיס הלב (פריקרדיטיס), אורמיה וטראומה.

== תסמינים קליניים ובדיקות נוספות == 
קיימים שלושה מאפיינים עיקריים לטמפונדה לבבית הקרויים גם "משולש בק" Beck's) Triad):
* תת-לחץ דם
* קולות לב חלשים או היעדר קולות לב בהאזנה על ידי סטטוסקופ
* התרחבות של ורידי הצוואר

בטמפונדה נגרמת הפרעה למילוי החדרי וכתוצאה מכך יש ירידה בתפוקת הלב. לעיתים מספיקים כ-200cc של נוזל כדי לייצר את הסימפטומים והקליניקה - בעיקר אם הדליפה מתפתחת במהירות; לפעמים ידלפו מעל 2,000 מ"ל, במידה וההתפתחות היא איטית.

באק"ג ניתן לראות ירידה במשרעת (אמפליטודה) מכלול QRS. כמו כן נפוצה תבנית המכונה "Electrical alternans", במסגרתה קיים שינוי במשרעת מכלול QRS בין פעימה לפעימה.

"דופק פרדוקסלי" (Paradoxical pulse) הוא מאפיין נוסף של טמפונדה. במצב זה, נמדד לחץ דם נמוך יותר בשאיפת אוויר (יותר מ-10 מ"מ כספית) מאשר בנשיפת אוויר - כלומר, כשהמטופל שואף אוויר קיים קושי למשש דופק ביד או שהדופק יהיה מוחלש יותר, לעומת בזמן נשיפה (באדם בריא יש באופן נורמלי ירידה בלחץ דם סיסטולי בזמן שאיפה עד כ-10 מ"מ כספית אך בטמפונדה הירידה משמעותית יותר). הסיבה לכך היא המכניזם: בטמפונדה - שני חדרי הלב עטופים בשק אשר מתמלא בנוזל ומונע מהם להתרחב; בעת שאיפת אוויר, יש עליה בזרימת הדם לחדר ימין והוא מתרחב על חשבון חדר שמאל, וכתוצאה מכך יש ירידה בנפח האפקטיבי של דם שיוצא מחדר שמאל לשאר הגוף - ולכן קיים קושי במישוש הדופק בזמן שאיפה. מצב זה יכול להתרחש לא רק בטמפונדה לבבית אלא גם אצל כשליש מן החולים הסובלים מפריקרדיטיס קונסטרוקטיבי, וכן במצבים של תסחיף ריאתי (Pulmonary edema) ומחלות ריאה חסימתיות (COPD).

== טיפול ==
טמפונדה לבבית היא מצב מסכן חיים המחייב פינוי מיידי לבית חולים. הטיפול הרפואי הראשוני יכלול בירור הגורם לטמפונדה, חמצן, החדרת נוזלים דרך הוריד (עירוי) להעלאת לחץ הדם וייתכן ויינתנו אף תרופות המגבירות את יכולת הכיווץ של הלב, כדי להגדיל את המרווח בין הסיסטולה (כיווץ הלב) לדיאסטולה (התרפות הלב). פעולות רפואיות אלו ניתנות לביצוע על ידי צוותי רפואת חירום בשטח, במסגרת טרום-אשפוזית. פעולות מתקדמות יותר, שניתן לבצע רק בבי"ח, הן ניקוז הנוזל מאזור הלב בפרוצדורה הנקראת ניקור פריקרדיאלי, או אף כריתת חלק מכיס הלב על מנת לאפשר ללב להתרחב שוב כראוי.

== סיבוכים אפשריים ==
* אי ספיקת לב
* בצקת ריאות על רקע אי ספיקת הלב
* הידרדרות לשוק קרדיוגני (הלם לבבי)

==ראו גם==
* תפליט פריקרדיאלי

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מחלות לב
קטגוריה:פציעות בבית החזה
Infrared Data Association

התקן irDA באמצעות USB
Infrared Data Association (בקיצור: IrDA) הוא מפרט לתקשורת נתונים בתת־אדום. המפרט מגדיר התקנים לתקשורת אלחוטית בעלת טווח של עד שלושה מטרים וקצב נתונים של עד 4Mbps. משמש בעיקר לסנכרון מידע בין מחשב אישי לבין מחשב כף יד או טלפון סלולרי.

==קישורים חיצוניים==

* 

קטגוריה:תקנים בתקשורת מחשבים
קטגוריה:קשר רדיו
קליע נותב

שרשיר כדורים נותבים ומציתים 0.5 אינץ' מוזנים למקלע כבד. הקליעים הנותבים מסומנים בצבע אדום
חשיפה ארוכה של ירי צרורות במטווח לצורכי תרגול ואיפוס הנשק. בצה"ל זכה לשם "נוהל שמיים אדומים".]]
תמונה מהצד, בחשיפה ארוכה, של מעוף קליע נותב 
קליע נותב (באנגלית: Tracer) הוא סוג מיוחד של קליע, המכיל חומר בעירה הניצת ברגע הירי ויוצר להבה קטנה בחלקו האחורי של הקליע (בדרך כלל להבה בעלת צבע אדום). להבה קטנה זו בוערת לאורך כל מעופו של הקליע למטרה ולעיתים גם למשך זמן קצר לאחר שהקליע פגע במטרתו. עקב מהירות המעוף הגבוהה של הקליע, מתווה הלהבה "קו" בהיר בין היורה למטרה, שאותו לוחמים רבים בסביבה יכולים לראות אם הירי נעשה בלילה (מכאן שמו של הקליע: "נותב" מלשון "מתווה נתיב"). למעשה, זאת מטרת השימוש העיקרית בקליע נותב, היורה מסמן לכוחות אחרים הסמוכים אליו היכן המטרה עליה הוא יורה.

סוג זה של תחמושת נכנס לשימוש נרחב במכונות ירייה בתקופת מלחמת העולם הראשונה, והוא משמש את צבאות העולם עד היום.

== הסבר ==
קליע נותב הוא חלול ולתוכו מוכנסים חומרים הגורמים לנתיבה, כגון תערובת של סטרונציום ומגנזיום, הגורמים לנתיבה בצבע אדום.

התחמושת הסטנדרטית של ארצות הברית וברית נאט"ו זוהרת בדרך כלל באור אדום, בעוד תחמושת סינית ורוסית זוהרת לרוב בצבע ירוק, כתוצאה משימוש בבריום.

ישנם כמה סוגים עיקריים של תחמושת נותבת, ביניהם התחמושת הסטנדרטית הנדלקת מיד כשהיא נורית, תחמושת הנדלקת רק לאחר מרחק מסוים על מנת שלא לחשוף את היורה ותחמושת שהזוהר שהיא מפיקה עמום מאוד, כך שניתן לראותו רק באמצעות מכשירי ראיית לילה.

== שימושי התחמושת הנותבת ==
* כוונון ירי - היורה שרואה את נתיב הקליע מתקן את כוונון הנשק תוך כדי הירי. כוונון בירי נותב יעיל בעיקר בעת ירי בחשיכה.
* אינדיקציה לכמות התחמושת הנותרת - כדורים נותבים מסודרים אחרונים במחסנית או בשרשיר ומסמנים ליורה כי בנשק עומדת לאזול התחמושת. בשרשיר תחמושת של הנשק מאג מסודרים הכדורים כך שכל כדור עשירי הוא נותב, מה שעוזר לאמוד את כמות התחמושת הנותרת.
* סימון מיקומם של מטרות ויעדים.
* סינוור של אמצעי ראיית לילה.
* איתות במקרים של סכנה לכוחות סמוכים.

== חסרונות ==
* הכדורים הנותבים אינם מדויקים, מכיוון שמבנם ומשקלם שונים מאלה של הכדורים הרגילים. מסיבה זו, היורה אינו יכול לראות לאן הוא יורה בצורה מדויקת. בטווחים ארוכים, מסלולם של הכדורים הרגילים ושל הכדורים הנותבים נפרדים לגמרי.
* כדור נותב מהסוג הנדלק מיד עלול לחשוף את היורה לעיני האויב.
* כתוצאה מהחומרים הדליקים הגורמים לנתיבת הכדור, כדורים נותבים גורמים בקלות לשריפות לא רצויות אם הם פוגעים בחומרים הניצתים בקלות, כגון קוצים יבשים. יכולת זו מהווה גם יתרון והיא יכולה לפעול לטובת שני הצדדים.
* תוצרי שריפת המגנזיום והסטרונציום עלולים ליצור משקעים בקנה, דבר שעלול להזיק לסלילים.

== ראו גם ==
* דחף
* נתז
* רתע
* הדף

== קישורים חיצוניים ==

קטגוריה:תחמושת לנשק קל
מיקרו-תשלום

מיקרו-תשלום (תשלומים זעירים, באנגלית: Micropayment) הוא שיטת תשלומים בעבור טובין אשר נפוצה בעיקר במסחר אלקטרוני ברשת האינטרנט. המדובר בעסקאות בהן הכסף המשמש לתשלום נקוב בסכומים נמוכים במיוחד, לרוב דולרים בודדים או אף פחות מכך. עסקאות כאלה טבעיות לאתרי אינטרנט המציעים שירותים צנועים. תחום זה מאפיין לרוב נכסים שאינם דורשים כל טיפול פרטני מצד המוכר (הכנה, אריזה, משלוח או כל טיפול ידני אחר). המודל הכלכלי של מוצרים אלו מבוסס על מוצר שהיוצר שלו מעריך שיוכל למכור בכמויות גדולות מאוד, בין היתר הודות למחירו המזערי והחלטת הצרכנים לרכוש אותו ללא התלבטות רבה. 

בין היתר עשויים להיות מוצעים במודל זה שירותים ונכסים כגון קריאה והדפסה של מאמר יחיד מתוך מאגר מידע גדול, צריכה של תוכן בתשלום או הורדת קובץ בודד כגון סרטון וידאו או שיר, תמונה או גרפיקה אחרת לשימוש מסחרי, אפליקציה (לטלפון הנייד למשל) או תוסף כלשהם, רכיבים למערכות תוכנה (כגון תוספים לאתרי אינטרנט), וכן שירותי ענן<ref></ref>. 

השיטה מציבה אתגר למפעיליה, שכן לעיתים עלות ביצוע העסקה עצמה הופך אותה לבעלת רווחיות נמוכה או אף בלתי כלכלית לחלוטין. לצורך התמודדות עם חסם זה נפוצו שירותים, כגון זה של חברת PayPal, המאגדים מיקרו-תשלומים לכדי גבייה מרוכזת, בין אם בדיעבד, לאחר מספר רכישות גדול מספיק, או מראש - באמצעות רכישת אשראי לניצול. כמו כן, רבים מנכסים אלו מוצעים למכירה במסגרת זירות מסחר המתמחות בנכסים כמותם (כגון בנק תמונות, חנות אפליקציות וכו') ובמקרים רבים זהות הרוכשים אפילו איננה ידועה ליוצרי התוכן אלא למנהלי הזירה בלבד.

==ראו גם==
* PayPal
* עיגול לטובה

==קישורים חיצוניים==
* 
* 
* שרית פרקול, [http://perkol.itgo.com/micropayments.htm כסף קטן, עסקים גדולים?], מגזין עסקים, מעריב, 10 בפברואר 2004

== הערות שוליים ==

קטגוריה:שירותי אינטרנט
קטגוריה:מסחר אלקטרוני
קטגוריה:תשלום
איי הבתולה

איי הבתולה הוא ארכיפלג באיי ליווארד שבים הקריבי. האיים נחלקים לאיי הבתולה הבריטיים, טריטוריה בריטית שמעבר לים, במזרח ובצפון, ולאיי הבתולה האמריקניים, טריטוריה בחסות ארצות הברית, בדרום ובמערב.

כריסטופר קולומבוס נתן לאיים את השם "אורסולה הקדושה ואחד עשר אלף הבתולות" (בספרדית: Santa Ursula y las Once Mil Vírgenes), על שם קדושה נוצרייה שעל פי האגדה יצאה עם 11,000 הבתולות שליוו אותה לחתונתה למסע צליינות, והיא ומלוותיה נטבחו על ידי ההונים. השם קוצר בהמשך ל-Las Vírgenes, "הבתולות". 

האוכלוסייה הילידית שחיה באיים בעת גילויים על ידי הספרדים נכחדה כולה כתוצאה ממחלות, שעבוד ומעשי טבח. התושבים הנוכחיים הם ברובם צאצאי עבדים אפריקאים, שהובאו כדי לעבוד במטעי הסוכר.

הדולר האמריקני הוא המטבע החוקי בשני חלקי איי הבתולה.

האיים הסמוכים לאי המרכזי של פוארטו ריקו, המשתייכים לטריטוריה של פוארטו ריקו, נקראים על ידי המקומיים "איי הבתולה הספרדיים", אך הם אינם נכללים במפות של הארכיפלג.
[[הפארק הלאומי איי הבתולה, באיי הבתולה האמריקניים]]

==קישורים חיצוניים==

* 

בתולה
קטגוריה:איי הבתולה של ארצות הברית
קטגוריה:איי הבתולה הבריטיים
בתולה
אלטאיר

אלטאיר או α בנשר (נקרא גם גליזה 768 או LHS 3490) הוא הכוכב הבהיר ביותר בקבוצת הכוכבים נשר, ואף אחד הכוכבים הבהירים ביותר בשמים. מקור שמו בערבית, שבה נקרא "אלנסר אלטאא'ר" (النسر الطائر) - "הנשר המעופף". הכוכב הוא אחד מקודקודי משולש הקיץ.

==תכונות==
השוואה בין אלטאיר (משמאל) והשמש
קוטרו של אלטאיר פי 1.7 מן השמש, מסתו כ-1.7 מסות שמש ובהיר ממנה פי 10. הכוכב נמצא במרחק כ-16.5 שנות אור, והוא אחד מהכוכבים הנראים הקרובים למערכת השמש. גילו פחות ממיליארד שנים, אך קצב ההיתוך של מימן להליום בליבתו גדול בהרבה משל השמש, כך שהמימן שבליבתו מתחיל להתמעט ומתחיל שלב היתוך ההליום. משום כך בהירותו גבוהה יחסית לכוכבים מסוגו והוא צפוי לעזוב את הסדרה הראשית ולהפוך לענק אדום. מהירות סיבובו גדולה במיוחד - כ-240 ק"מ לשנייה (סחרורו סביב עצמו אורך 8.9 שעות בקירוב), וכתוצאה מהכוח הצנטריפוגלי גדול קוטרו בקו המשווה בכ-20% מקוטרו בקטבים.

לאלטאיר תנועה עצמית גדולה יחסית, הוא נע על רקע הכוכבים הרחוקים ביותר מחצי שניית קשת בשנה או כמעלה ב-5,500 שנים.

==קישורים חיצוניים==

* [http://www.solstation.com/stars/altair.htm אלטאיר ב Solstation]
* [http://stars.astro.illinois.edu/sow/altair.html אלטאיר באתר של ג'ים קלר]
* 
* 

==הערות שוליים==

קטגוריה:קבוצת הכוכבים נשר
קטגוריה:כוכבי הסדרה הראשית מסוג A
קטגוריה:מילים וביטויים בערבית
קטגוריה:כוכבים בהירים
קטגוריה:קטלוג גליזה
קטגוריה:קטלוג לויטן
אקרוקס

{| align="left"
|

|-
|

|-
|

|}

אקרוקס או α בצלב הדרומי הוא הכוכב הבהיר ביותר בקבוצת הכוכבים הצלב הדרומי (Crux) והכוכב ה-12 בבהירותו בשמי הלילה. כוכב זה הוא אחד מששת הכוכבים שמופיעים על דגל אוסטרליה. פרוש השם הוא קיצור של אלפא - קרוקס, כלומר של אלפא בצלב הדרומי.

==מאפיינים==
אקרוקס הוא למעשה מערכת בעלת שלושה כוכבים במרחק של 320 שנות אור ממערכת השמש. בטלסקופ ניתן להבחין רק בשני כוכבים שמרחקם זה מזה הוא 4 שניות קשת. אחד מהכוכבים הוא בעצמו כוכב כפול, אך בכך ניתן להבחין רק באמצעות מדידות ספקטרוסקופיות.

===מאפייני אקרוקס α<sup>1.1</sup> ו-α<sup>1.2</sup>===
הכוכב הבהיר מבין השניים הוא למעשה זוג כוכבים מסיווג ספקטרלי B0 IV המקיפים זה את זה במרחק של יחידה אסטרונומית ובזמן הקפה של 76 יום בלבד. בשל המרחק הקטן ביניהם לא ניתן להפריד אותם באמצעי תצפית אופטיים. הבהירות נראית הכוללת של הזוג היא מדרגה 1.33 ומסותיהם הן 14 מסות שמש ו-10 מסות שמש. הכוכב הכבד מבין השניים נמצא כנראה בסוף שלב התכת המימן שבליבתו להליום והוא עתיד להתנפח ולהפוך לענק כחול ולאחר מכן לענק אדום בתוך פחות ממיליון שנים, ולהפוך בסוף התהליך לסופרנובה. בן הזוג הפחות כבד עשוי לסיים את התפתחותו כננס לבן. הטמפרטורה של זוג הכוכבים היא גבוהה ביותר - כ-28,000 קלווין ועוצמת ההארה שלהם היא פי 25,000 משל השמש.

===מאפייני אקרוקס α<sup>2</sup>===
הכוכב הפחות בהיר הוא כוכב הסדרה הראשית - כחול מסיווג ספקטרלי B1 V עם בהירות מדרגה 1.73. הוא מקיף את זוג הכוכבים במרחק של כ-430 יחידות אסטרונומיות בזמן הקפה של לפחות 1,500 שנים. מסתו כ-13 מסות שמש וגם הוא צפוי להפוך לענק כחול, ענק אדום ובסוף להתפוצץ בסופרנובה.

בסמוך למערכת אקרוקס ניתן להבחין בכוכב כחול נוסף, אך הוא ככל הנראה אינו חלק מהמערכת ונמצא למעשה במרחק גדול בהרבה.

==קישורים חיצוניים==

* 
*[http://jumk.de/astronomie/big-stars/acrux.shtml אקרוקס בכוכבים גדולים]
*[http://www.daviddarling.info/encyclopedia/A/Acrux.html אקרוקס באנציקלופדיית המדע]
* 

== הערות שוליים ==

קטגוריה:תת-ענקים מסוג B
קטגוריה:כוכבי הסדרה הראשית מסוג B
קטגוריה:מערכות מרובות כוכבים
קטגוריה:קבוצת הכוכבים הצלב הדרומי
קטגוריה:כוכבים בהירים
דנב

דֶנֶבּ (Deneb) או α בברבור הוא כוכב על-ענק, הבהיר ביותר בקבוצת הברבור ואחד הכוכבים המרכיבים את משולש הקיץ. כעל-ענק לבן, דנב הוא אחד הכוכבים הבהירים ביותר המוכרים כיום, עם בהירות מוחלטת של 6.95-. בעבר הוא זכה לשני כינויים נוספים, ארידד (Arided), וארידיף (Aridif) אך הם נדירים בשימוש.

פירוש השם "דנב", בערבית, הוא "זנב": זנב הברבור.

דנב הוא כוכב־התקן של המחלקה הספקטרלית A2Ia.

==תכונות==
המחשת גודלו של דנב - פי 200–300 מגודל [[השמש]]
מרחקו המדויק של דנב מהשמש אינו ודאי. המרחק שנחשב כיום כסביר ביותר הוא 1,400 שנות אור, אבל אי ודאויות במדידת הפרלקסה נותנות טווח מ-1,340 ועד 1,840 שנות אור. אי ודאות זו גם מקשה על קביעת ערכים מדויקים למאפיינים האחרים של הכוכב.

בהתבסס על הטמפרטורה, העוצמה וכן מדידות ישירות של גודלו הזוויתי (כ-0.002 שניות קשת), רדיוסו מוערך ב-200–300 רדיוסי שמש. לשם המחשה, אם דנב היה ממוקם במרכז מערכת השמש, הוא היה מגיע עד מסלול כדור הארץ. זהו אחד הכוכבים המוכרים הגדולים ביותר והכוכב הנצפה הכי גדול מטיפוס ספקטרלי A.

לדנב טמפרטורת פני שטח של כ-8,400 מעלות קלווין ומסתו מוערכת ב-20–25 מסות שמש. שני נתונים אלה מרמזים כי הכוכב כנראה יהיה בעל אורך חיים קצר ויהפוך לסופרנובה בתוך כמה מיליוני שנים, כאשר כבר היום התצפיות מעידות כי היתוך המימן בליבתו נפסק והוא מתיך יסודות כבדים יותר. רוח השמש של דנב גורמת לו לאבד מסה בקצב מהיר פי 100,000 מזה של השמש. בשל מסתו הגדולה הכוכב צפוי להתפוצץ כסופרנובה בתוך כמיליון שנים.

==קישורים חיצוניים==

* [http://stars.astro.illinois.edu/sow/deneb.html דנב באתר של ג'ים קלר]
* 
* 

קטגוריה:על-ענקים מסוג A
קטגוריה:משתני אלפא בברבור
קטגוריה:קבוצת הכוכבים ברבור
קטגוריה:כוכבים בהירים
גליסית

גליסית או גליציאנית (Galego בגליסית או Gallego בספרדית) היא שפה איברו-רומאנית המדוברת בגליסיה שבצפון-מערב ספרד, בצפון פורטוגל, וכן בקהילות האוטונומיות של אסטוריאס וקסטיליה ולאון הסמוכות לה.

בלשנים רבים קובעים שהגליסית היא שפה אחות הדומה לשפה הפורטוגזית, וששתיהן התפתחו מאותה שפה משותפת מימי הביניים שמכונה בשם גליסית-פורטוגזית. 

על הגליסית פועלות השפעות משתי גישות מנוגדות אשר מיוצגות על ידי גופים פוליטיים בחבל גליסיה. הזרם הלאומני-בדלני מאמין שעל הגליסיאנית לעבור סטנדרטיזציה על מנת להתאים את השפה לפורטוגזית המודרנית ושעל חבל גליסיה להצטרף כחבר לארגון המדינות דוברות פורטוגזית. מנגד ישנה תופעה שנייה, והיא זניחת השפה הגליסית ואימוץ הספרדית, או ערבוב גליסית עם ספרדית, בתהליך ספרדיזציה והיטמעות כחלק אינטגראלי מהחברה הספרדית.

== קישורים חיצוניים ==

* [http://www.ethnologue.com/show_language.asp?code=glg Ethnologue]: מידע נוסף אודות השפה (באנגלית).
* 

קטגוריה:שפות איבריות מערביות
קטגוריה:ספרד: שפות
נחל יגור

מבט מקיבוץ יגור, מימין ערוץ [[נחל מעפילים משמאל ערוץ נחל יגור]] 
נוף טבעי באזור שמורת נחל יגור
ערוץ נחל יגור כפי שצולם בין השנים 1950-1940
נחל יגור בזרימה חזקה לאחר גשם באזור הסכר העוצר את כניסת הסחף לתוך הקיבוץ
נַחַל יָגוּר הוא נחל אכזב הזורם במורדות המזרחיים של הר הכרמל בכרמל הגבוה ועובר ב"פארק אשדות יגור" שהוא חלק מפארק הכרמל. נקרא גם ואדי שומריה על שם שיחי השומר הגדלים באזור. תחילתו של הנחל באזור עספיא. הוא זורם דרומית-מזרחית לנחל מעפילים לכיוון עמק זבולון ונשפך לנחל קישון. בדרכו עובר הנחל בקיבוץ יגור. בדומה ליתר נחלי הכרמל הזורמים ממזרח לקו פרשת המים של ההר, הנחל קצר, קניוני ובעל גדות תלולות. אורכו של הנחל כ-2 ק"מ. 

==גאוגרפיה==
חלקו העליון של הנחל מתון יחסית, ומקור מימיו במספר יובלים בתחומי עספיא, הגדול שבהם הוא היובל המזרחי המתחיל ב"עין אל בלד" - מעיין בעספיא ומשם הוא יורד ועובר בסלעי קירטון עד הגעתו לדרך נוף כרמל. מנקודה זו מתחיל חלקו התחתון שהוא בעל אופי קניוני. הנחל מתחתר בתוך סלע דולומיט קשה מ"תצורת יגור" ויוצר נקיק עמוק. בדרכו יורד הערוץ 400 מטר בעוברו מרחק של פחות מ-2 ק"מ. באפיק הנחל נוצרו עשרות מדרגות מפל שגובהן מגיע עד ל-7 מטרים. לרגלי המדרגות נוצרו מכתשות האוגרות מי שיטפונות. בדרכו לנחל קישון נשפך אליו היובל נחל סבך. בנקודת המפגש בין נחל סבך לנחל יגור ישנם שני מפלים שגובהם בין 6 ל-7 מטרים.

סביב הנחל ובתוכו מספר שבילים, שמקשרים בין עספיא ליגור. הטיול בנחל מתאים למיטיבי לכת בלבד בשל הירידות התלולות.

==ממצאים ארכאולוגיים==
בפתח היציאה של הנחל, ליד הגדר של קיבוץ יגור, קרוב מאוד לבתי המגורים ישנה מערת קבורה חצובה בסלע הקירטון הרך, המערה התגלתה בשנת 1979 בעת ביצוע עבודות פיתוח במקום. על פי הממצאים הקרמיים וצורת המערה תוארכה מערת הקבורה לתקופת הברונזה הביניימית בין 2300 לפנה"ס ועד 2000 לפנה"ס.

==צמחייה==
צמחיית הנחל היא חורש ים תיכוני סבוך היוצר מעין תקרה מעל האפיק. העצים הצומחים בנחל הם אלון מצוי, אלה ארצישראלית, מורן, קטלב, ער אציל, עוזרר, כליל החורש ועוד. בחלקו התחתון של הנחל צומחים עצי חרוב. בנחל צומחים מספר צמחים נדירים כגון בקעצור החורש שהנחל הוא אחד המקומות הבודדים בארץ ישראל בהם הוא צומח, שושן צחור, בוצין אופקי וכלורה חרוזה. על קירות הקניון בנחל צומחים שרכים וטחבים.

==לקריאה נוספת==
*מנחם מרקוס, הר הכרמל - סקר נוף ומסלולי טיול, הוצאת רשות שמורות הטבע, 1997, עמ' 67-66 
*מדריך ישראל החדש כרך 5: הכרמל וחופו ורמות מנשה, בעריכה סלמאן אבו רוכן ויעקב שורר, הוצאת משרד הביטחון 2001 עמ' 158

== קישורים חיצוניים ==

*[https://check-in-out.com/%D7%A0%D7%97%D7%9C-%D7%99%D7%92%D7%95%D7%A8/ נחל יגור - מסלול אתגרי בכרמל], מהבלוג Check In/Out
*[http://cms.education.gov.il/EducationCMS/Units/Tiyulim/maslulim/Karmel/Karmel1/ms820.htm נחל יגור], מנהלת הטיולים במשרד החינוך
* [https://web.archive.org/web/20081228091252/http://www.alternativ.co.il/Travel_Main.asp?travelID=5 טיול לנחל יגור], אתר אלתר נתיב
* 
* [http://www.google.co.il/images?q=%22%D7%A0%D7%97%D7%9C+%D7%99%D7%92%D7%95%D7%A8%22&hl=iw&prmd=ivns&ei=Ky5DTaj9EMPw4gaosaAn&start=10&sa=N&oi=image_result_group&sa=X תמונות מנחל יגור]
* [http://www.youtube.com/watch?v=cPMEK3lWzqI סרטון על נחל יגור מערת הקבורה ועין אל בלד] ביוטיוב
* [http://www.youtube.com/watch?v=ea-sMbLrzng סרטון על שיטפון בנחל יגור ב-28 בפברואר 2009] ביוטיוב

==הערות שוליים==

קטגוריה:הכרמל: נחלים
קטגוריה:עספיא
קטגוריה:יגור
קטגוריה:שביל ישראל
קטגוריה:נחל קישון
אטרוריה

250px
אטרוריה הייתה ארץ עתיקה במרכז איטליה בעת העתיקה, ששטחה בימינו חופף למחוזות של טוסקנה, חלק מאומבריה וצפון לאציו. הארץ הייתה מקור כוחם ומרכז ההתיישבות הראשי של האטרוסקים.

שטח אטרוריה השתנה בהתאם לכיבושי האטרוסקים, ובשיא כוחם השתרעו האטרוסקים באופן לא רציף מעמק הפו, דרך לאטיום ועד לקמפניה. הגבולות של השטח האטרוסקי המצומצם היו בין נהר הארנו בצפון, הטיבר במזרח ובדרום, והים הטירני במערב.

ערי אטרוריה היוו את ערי המדינה החשובות והחזקות ביותר באיטליה לפני עלייתה של רומא. במהלך המאה ה-3 לפנה"ס נפלו ערים אלו תחת מרותה של רומא באופן סופי. בין הערים הבולטות ניתן 
למנות את: ויי, קאירה, טארקוויניי, וטולוניה, רוסלאי, פופולניה, וולסיניי, קולסיום, ארטיום, וולטרה וקורטונה.

שמה של הארץ ניתן בראשית המאה ה-19 לממלכת אטרוריה, ממלכה קצרת-ימים שהתקיימה בשטח טוסקנה, בחסות צרפת הנפוליאונית.

==קישורים חיצוניים==

* 
* 

קטגוריה:אטרוסקים
קטגוריה:מדינות לשעבר בתחומי איטליה
קרב רגילוס

קרב אגם רגילוס (Regillus) היה קרב ספק מיתולוגי ספק היסטורי, בו ניצחו הרומאים את כוחות הברית הלטינית. לפי מסורות שונות, התנהל הקרב בשנים 509 לפנה"ס, 496 לפנה"ס או 493 לפנה"ס.

מקומו של האגם אינו ידוע בוודאות, אך לפי ההיסטוריון טיטוס ליוויוס, הוא נמצא באזור טוסקולום, עיר עתיקה בלאטיום. לפי מקורות מסוימים, עמד בראש הצבא הלטיני לוקיוס טארקוויניוס סופרבוס, מלכה האחרון של רומא, שגורש על ידי לוקיוס יוניוס ברוטוס מכס המלכות, גלה לקימה לחצרו של אריסטודמוס מקומאי וניסה להשתלט מחדש על רומא. בראש הכוחות הרומים עמדו הדיקטטור אפיוס פוסטומיוס וסגנו טיטוס איבוטיוס. את המורדים הנהיגו, כאמור, אוקטאביוס מאמיליוס וטארקוויניוס סופרבוס ובניו.

תוצאות הקרב לא היו חד-משמעיות, ונראה שבעקבות אי ההכרעה נחתמה ברית חדשה בין הליגה הלטינית לבין רומא, שהעניקה לשני הצדדים מעמד שווה, ברית צבאית משותפת וחלוקה של שלל מלחמה.

לפי המסורת הרומית, נבנה מקדש קסטור ופולוקס לאות תודה על ניצחון העיר רומא. על פי האגדה, נשבע הדיקטטור פוסטומיוס כי אם ינצח בקרב יבנה מקדש לקסטור ופולוקס. השניים הופיעו רכובים על סוסים בשדה הקרב והצילו את הרפובליקה הרומית. מאוחר יותר הופיעו אלו בפורום ובישרו לתושבי העיר כי עירם ניצלה. המקדש נבנה במקום בו, על פי האגדה, הופיעו התאומים ובנייתו הושלמה בשנת 484 לפנה"ס.

==קישורים חיצוניים==

רגילוס
קטגוריה:קרבות במאה ה-5 לפנה"ס
משדדה

משדדת דיסקים נגררת על ידי טרקטור [[ג'ון דיר]]
מַשְׂדֵּדָה היא כלי חקלאי המשמש לעבודות גימור שונות על פני השדה: שבירת רגבי אדמה גדולים אחרי החרישה, יישור השטח, כיסוי זרעים וכדומה. זאת בשונה מהמחרשה המשמשת לעיבוד עמוק יותר של הקרקע, ומהקלטרת המשמשת לעיבוד בעומק בינוני.

==ההיסטוריה של המשדדה==
פעולת השידוד מוזכרת כבר בתנ"ך:

בדומה לחרישה, גם פעולת השידוד נעשתה בתחילה על ידי האדם לבדו. בהמשך, נגררה המשדדה על ידי שוורים וסוסים, ובחקלאות המודרנית היא נגררת באמצעות טרקטור.

באירופה ידוע השימוש במשדדות מימי הביניים.

==סוגי משדדות==
משדדות קיימות בסוגים ובגדלים שונים, בהתאם ליעדן. הן לרוב בנויות ממסגרת קשוחה, אליה מוצמדים דיסקיות, שיניים, שרשרת מקשרת ועוד אמצעי עיבוד. במקומות קרירים יותר, הסוגים הנפוצים יותר של משדדות, הן משדדת הדיסקיות ומשדדת השרשרת. ברם, בניו זילנד ובאוסטרליה, באזורי גידול בקר, משתמשים במשדדות חודים.

משדדות שרשרת משמשות בעבודות קלות יותר לדוגמה ישור אדמה מעובדת, או כיסוי זרעים, בעוד שמשדדות דיסקיות משמשות בעיקר לעבודה קשה יותר כמו פירור גושי האדמה.

יש גם סוגים מגוונים של משדדות כח, המונעות בתמסורת מהטרקטור במקום להסתמך רק על משקל המשדדת ותנועת הטרקטור.

==שימושים שאינם חקלאיים==
באצטדיונים ובמגרשי ספורט אחרים משתמשים לצורכי תחזוקה במשדדות קלות. תחזוקה זו כוללת יישור השטח, טיפול בעקבות צעדים עמוקים ובחריצים משמעותיים. כמו כן המשדדה משמשת לחריש ביטחוני של חופי הים על מנת לוודא כי אין בחול חפצים חשודים או חפצים העלולים לפגוע ברוחצים ובמערכי שמירת גבול ליצירת שביל טשטוש כדי להקל על איתור טביעות רגליים.

==קישורים חיצוניים==

* 

קטגוריה:כלים חקלאיים
דובר (דלאוור)

דובר (באנגלית: Dover) היא בירת מדינת דלאוור שבארצות הברית, וכן בירת מחוז קנט.
נכון לשנת 2020 מתגוררים בעיר 39,403 תושבים.

==היסטוריה==
דובר נוסדה בשנת 1683 על ידי ויליאם פן, אשר קיבל מהמלך צ'ארלס השני, מלך בריטניה את הזיכיון לאדמות דלאוור ופנסילבניה.
בשנת 1717 תוכננה העיר על ידי מועצה מיוחדת.
במהלך המהפכה האמריקאית ומלחמת האזרחים האמריקנית שימשה העיר כנקודת הכינוס של המיליציות של דלאוור.

עד לאחר תום מלחמת האזרחים הייתה דלאוור מדינה בה הותרה העבדות, אף שלא היה בה מספר רב של עבדים. במהלך מלחמת האזרחים הייתה המדינה מדינת גבול- מדינה אשר נשארה חברה באיחוד אך עדיין הותרה בה העבדות.

==כלכלה==
עיקר כלכלת דובר מתבססת על שירות המדינה. רוב האדמיניסטרציה של דלאוור נמצאת בדובר (אשר אינה העיר הגדולה במדינה, היא וילמינגטון).

בקרבת העיר נמצא בסיס חיל האוויר דובר, המעסיק רבים מתושבי העיר.

==השכלה==
בדובר נמצאת אוניברסיטת מדינת דלאוור, ומכללת ווסלי. כמו כן נמצא בעיר קמפוס של המכללה הטכנית והקהילתית דלאוור.

==תרבות==
בית האופרה של דובר נבנה בשנת 1904. הבניין נקרא כיום מרכז שוורץ לאומנות ומשמש את התזמורת הסימפונית של דובר.

בעיר מצוי מוזיאון מדינת דלאוור, מוזיאון סוול ס. ביגס לאומנות אמריקאית (Sewell C. Biggs Museum of American Art) וכן הספרייה המדינתית של דלאוור.

== גאוגרפיה==
דובר ממוקמת ב- "43 '9 39° צפון, "36 '31 75° מערב.
שטחה של העיר 58.8 קמ"ר מתוכם 58 קמ"ר שטחי יבשה, ו- 0.8 קמ"ר שטחי מים (1.32%).

==קישורים חיצוניים==

* 
* [https://web.archive.org/web/20070717041940/http://public.dover.amc.af.mil/ שדה התעופה של חיל האוויר - דובר]
* [http://www.wesley.edu/ מכללת וסלי]
* [http://www.dtcc.edu/ המכללה הקהילתית והטכנית דלאוור]
* [http://www.schwartzcenter.com/ מרכז שוורץ לאומנות]
* [http://www.biggsmuseum.org/ מוזיאון ביגס לאומנות האמריקאית]
* 

==הערות שוליים==

קטגוריה:דלאוור: ערים
קטגוריה:מדינות ארצות הברית: ערי בירה
קטגוריה:יישובים שהוקמו ב-1683
דובר (אנגליה)

דובר (באנגלית: Dover) היא עיר נמל חשובה על גדת התעלה האנגלית במחוז קנט שבדרום-מזרח אנגליה. במפקד שנערך בשנת 2001 התגוררו בעיר 28,156 תושבים (ובאזור העיר רבתי 39,078 תושבים). מקור שמה של העיר הוא במילה הברטונית ל"מים".

==גאוגרפיה==
דובר היא העיר האנגלית הקרובה ביותר ליבשת אירופה ולצרפת והיא נמצאת במרחק של 34 קילומטרים מנמל קאלה שבצרפת.

דובר שוכנת על צוקי גיר לבנים הידועים בשם הצוקים הלבנים של דובר. על שמם של צוקים אלו נקראה בריטניה בתקופה הרומאית "אַלְבְּיוֹן", שם שפירושו "הלבנה".

==כלכלה==
בשל קרבתה של העיר לאירופה, מהווה העיר את אחד הנמלים העמוסים ביותר של בריטניה - 18 מיליון נוסעים עוברים בה מיד שנה במעבורות לקאלה ודנקרק שבצרפת.

==היסטוריה==
דובר היא עיר נמל חשובה כבר למעלה מאלף שנים. בשנת 1992 התגלתה בעיר סירה מתקופת הברונזה, המתוארכת לשנת 1550 לפנה"ס. 

בתקופה הרומית שימשה העיר כמוצב של האימפריה הרומית בשם "פורטוס דובריס" - "שער דובר" (Portus Dubris), והייתה עיר נמל עיקרית של ה"צי הבריטי הרומאי" (Classis britannica). הרומאים בנו מגדלור במקום בו נמצאת כיום טירת דובר, אשר נשמר עד ימינו. כמו כן התגלה במקום בית רומאי של משפחה עשירה, שנשמר כמעט בשלמותו.

בתקופה האנגלו סקסית נבנתה בעיר מצודה, אשר מהווה את התשתית של טירת דובר. בשנת 1216 נכשל ניסיון של צבא צרפת לכבוש את העיר, עליה הגן הובר דה בור (Hubert de Burgh).

במהלך מלחמת האזרחים האנגלית נכבשה העיר בשנת 1642 על ידי תומכי הפרלמנט.

במאה ה-20 שימשה העיר נקודת הגנה עיקרית על בריטניה הן במלחמת העולם הראשונה והן במלחמת העולם השנייה בה הופצצה העיר על ידי מפציצים גרמניים ועל ידי תותחים ארוכי טווח (דוגמת הקרופ K-5) שהועמדו בחוף הצרפתי.

==אתרים בעלי חשיבות==
* טירת דובר
* הבית הרומי הצבוע בדובר
* פורט בורגוין
* מוזיאון דובר לתחבורה
* מוזיאון דובר והסירה מתקופת הברונזה
* גני רסל
* מנזר קירסני
* שמורת הטבע סמפייר הו (Samphire Hoe Nature Reserve)
* שמורת הטבע קווגייט (Cowgate Nature Reserve)

== ערים תאומות ==

* 

==קישורים חיצוניים==

* 
* [https://web.archive.org/web/20050404070855/http://www.dover-web.co.uk/menu_history.asp היסטוריה מפורטת (לרבות רשימת ראשי עיר)]
* [https://web.archive.org/web/20130316101136/http://www.dover.gov.uk/museum/ מוזיאון דובר]
* 
* 

קטגוריה:אנגליה: ערים
קטגוריה:אנגליה: ערי נמל
קטגוריה:אנגליה: ערי חוף
קטגוריה:קנט: יישובים
קטגוריה:דרום-מזרח אנגליה: ערים
פרובינציית פנסילבניה

הפרובינציה של פנסילבניה, הידועה גם בשם מושבת פנסילבניה, הייתה מושבת קניין צפון-אמריקנית שניתנה לוויליאם פן ב-1681 על ידי צ'ארלס השני מלך אנגליה. המושבה הוקמה כמושבת קווייקרים ונמנית עם שלוש עשרה המושבות האמריקניות שמרדו בכתר הבריטי. כאשר הוקמה ארצות הברית, המושבה הפכה למדינת פנסילבניה.

המושבה הייתה "ללא מצודות, ללא חיילים, ללא מיליציה ואפילו ללא נשק". במהלך המלחמות והטבח של המתיישבים הלבנים אלה באלה ובאינדיאנים, הקווייקרים לא נפגעו, הנשים לא הוטרדו, הגברים לא עונו ואיש לא נטבח למוות.

כאשר פרצה מלחמת העצמאות נהרגו מספר מתיישבים לבנים, אך רק שלושה קווייקרים, שבניגוד לאמונתם בחרו להחזיק בנשק לשם הגנה.

== היסטוריה ==
=== מקור השם ===
השם פנסילבניה מורכב משם המשפחה של המייסד ויליאם פן ומהמילה הלטינית silva. באותה תקופה היו הבדלים בין המלך הבריטי צ'ארלס השני לוויליאם פן בכל הנוגע למתן שמות. פן רצה לקרוא למושבה רק סילבניה בגלל עושרה ביערות, אבל המלך צ'ארלס השני שם את פן לפני סילבניה לזכרו של אביו של ויליאם פן, האדמירל סר ויליאם פן, שכבש את ג'מייקה מטעם הכתר הבריטי.

=== חוקה ===
על פי חוקת פן, שהתקבלה ב-1682, המחוז נשלט על ידי מושל, הבעלים (פן), מועצת מחוז בת 72 חברים ואספה כללית. לאספה הכללית, שתורגמה גם כאספה המחוזית של פנסילבניה, הייתה השפעה מועטה למרות גודלה. חוקת המושבה תוקנה ב-1683, 1696 ו-1701. הגרסה האחרונה ידועה גם בשם אמנת הזכויות והייתה בתוקף עד המהפכה האמריקאית. פרובינציית פנסילבניה היה אחת משלוש עשרה המושבות בצפון אמריקה שהכריזו על עצמאות ב-1776 ונפרדו מממלכת בריטניה הגדולה. המהפכנים כתבו חוקה חדשה המבוססת על עקרונות מגילת העצמאות, ולאחר מכן הוקמה אספה כללית חדשה עם יותר זכויות. מדינת פנסילבניה האמריקאית של היום נוצרה על פי החוקה.

=== מערכת יחסים עם אינדיאנים ===
הציור של בנג'מין ווסט (1771) על ההתמודדות של ויליאם פן עם לני לנאפ ב-1682
חוקת 1682 חייבה יחס הוגן לאינדיאנים. זה הביא ליחסים טובים משמעותית עם השבטים לני לנאפ וסוסקהאנוק שנכחו שם מאשר למושבות אחרות. ויליאם פן ויורשיו התייחסו לתושבים בכבוד ושילמו להם כסף ברצון עבור אדמותיהם שהוחרמו. בנוסף, שליטי פנסילבניה לא שלחו חיילים למלחמות האינדיאנים של הממלכה האנגלית.

אזור הרכישה בהליכה
בשנת 1737, היחסים קיבלו תפנית שלילית כאשר ממשלת המחוז הפעילה התחייבות אמנה לכאורה מצד הילידים שכללה מכירה או שחרור של קרקע למושבה, שהחלה בנהר דלאוור ולפי אמנה מזויפת הייתה אמורה להסתיים "כמה מערבה שיכול אדם ללכת ביום וחצי". ממשלת המחוז דאז בחרה את שלושת הרצים המהירים ביותר במושבה ונתנה להם לרוץ בשביל שתוכנן מראש ונחקר בעבר על מנת להשיג כמה שיותר אדמה. השביל התחיל בהתפצלות נהר דלאוור ונהר ליהי והיה כל כך מתיש שרק אחד הרצים הגיע לקו הסיום במרחק 110 ק"מ. הצ'יפים האינדיאנים האמינו ש-60 ק"מ זה הכי רחוק שאדם יכול ללכת בזמן הזה. אולם המרחק שעבר חילק את אזורי שני השבטים, ונציגי המושבה ביקשו מהילידים לפנות מיד את השטח הנמכר, שהיה בגודל של רוד איילנד (כ-4900 קמ"ר). בני לנאפה ביקשו תמיכה משבט האירוקוי, משום שכנראה הולכו שולל על ידי השליטים הקולוניאליים. עם זאת, הם כרתו בעבר הסכם עם ג'יימס לוגאן, נשיא המועצה, שבו הבטיחו האירוקוי תמיכה בקולוניאליסטים. בני לנאפ ניסו לשווא במשך 19 שנים להחזיר את אדמתם. אירועים אלו ידועים כיום בשם הרכישה בהליכה. 

==קישורים חיצוניים==
* 

קטגוריה:היסטוריה קולוניאלית של ארצות הברית
היגינוס

היגינוס (בלטינית: Hyginus; נפטר ב-142 לספירה) היה האפיפיור התשיעי שכיהן בתפקיד בין השנים 138 או 139 עד מותו בשנת 142 לספירה. היגינוס מונה לכס הקדוש לאחר פטירתו של קודמו טלספורוס, בזמן שנתו הראשונה של הקיסר אנטונינוס פיוס. לפי ספר האפיפיורים, ה"ליבר פונטיפיקליס" היה היגינוס ממוצא יווני וארגן את ההירארכיה הכנסייתית, אך אין לדעת אם פרט זה מדויק, כיוון שפעולה דומה מיוחסת גם לאפיפיור הורמיסדס. אירנאיוס מציין כי ולנטינוס הגיע לרומא בתקופתו של היגינוס, ונשאר שם עד מינויו של אניקטוס לאפיפיור. לפי אאוסביוס, נמשכה כהונתו ארבע שנים ונטען כי מת כמרטיר, אך לטענה זו אין סימוכין במקום כלשהו.

==קישורים חיצוניים==

* 
* 

קטגוריה:קדושים נוצרים
קטגוריה:אפיפיורים יוונים
קטגוריה:אפיפיורים במאה ה-2
פיוס הראשון

פיוס הראשון (בלטינית: Pius I; מת ב-154 לספירה) היה האפיפיור מ-142 עד 154. פיוס מונה לכס הקדוש לאחר מותו של קודמו היגינוס. לפי המסורת הקתולית, הוא כיהן בתפקיד בזמן שלטונם של אנטוניוס פיוס ומרקוס אורליוס. מועד סיום כהונתו איננו ידוע לאשורה, והאסמכתה היחידה כיום בנושא היא שנת מותו של פוליקרפוס הקדוש, שהייתה ככל הנראה 155 או 156. פוליקרפוס ביקר ברומא שנה לפני מותו שלו וגילה כי אניקטוס, יורשו של פיוס, יושב על הכס הקדוש. מכאן נתקבעה הסברה כי מותו של פיוס חל בערך בשנת 154.

לפי ספר האפיפיורים ה"ליבר פונטיפיקליס" היה פיוס בנו של רופינוס מאקוויליה, אם כי ייתכן ויש כאן בלבול עם רופינוס אחר. על פי הספר, אחיו של פיוס הראשון היה הרמאס, שכתב את "הרועה" וייתכן כי מסיפור חייו ומעמדו (עבד משוחרר) אפשר היה ללמוד על מעמדו של אחיו האפיפיור, אך ייתכן מאוד כי הסיפור שהרמאס מייחס לעצמו הוא בדיה, כאשר כוונתו הייתה שמשפחתו היא מהמעמד הנמוך.

==קישורים חיצוניים==

* 
* 

קטגוריה:אפיפיורים איטלקים
קטגוריה:קדושים נוצרים
קטגוריה:אפיפיורים במאה ה-2
קטגוריה:נפטרים ב-154
יוחנן כותב הבשורה

כתב יד מסביבות 820–830]]
יוחנן כותב הבשורה, או יוחנן האוונגליסט (נפטר בערך בשנת 110 לספירה), הוא, על-פי ההשערה, כותב "הבשורה על-פי יוחנן", ספר הבשורה האחרון וככל הנראה המאוחר בספרי הבשורה.

זהותו של יוחנן כותב הבשורה נשארה עלומה. מלבד כתיבת הבשורה מייחסים לו גם את כתיבת איגרת יוחנן הראשונה. הייחוס ליוחנן של ספרים אחרים בברית החדשה, כגון "איגרת יוחנן השנייה", "איגרת יוחנן השלישית" ו"ההתגלות", הוא בגדר מסורת נוצרית ארוכת שנים, אך נתון בספק על פי חוקרים רבים.

יש להבדיל בין יוחנן כותב הבשורה לבין יוחנן בן-זבדי, הוא יוחנן השליח, אחד משנים-עשר שליחיו של ישו, ובינו לבין יוחנן כותב ההתגלות. המסורת הנוצרית אמנם מזהה את יוחנן כותב הבשורה עם יוחנן השליח, אך מספר גדול של חוקרים מודרניים ובהם דוד פלוסר, מערערים על הקביעה שמדובר באותו אדם.

לעומתם, יוחנן כותב ההתגלות (חזון יוחנן) מזוהה במידה רבה עם אסיה הקטנה, שלקהילותיה פנה בחזונו. יש הסבורים, גם על פי הכתוב ("הייתי באי הקרוי פטמוס בעבור דבר אלוהים ועדות ישוע", ההתגלות א, 9) כי הוגלה לפטמוס על ידי הקיסר דומיטיאנוס, ושם כתב את חזון יוחנן.

במקובץ, הספרים הללו מכונים "ספרות יוחננית" (Johannine). עם זאת, יש דמיון דקדוקי מועט בין הבשורה על פי יוחנן לבין ההתגלות.
337x337 פיקסלים

==קישורים חיצוניים==

* 

קטגוריה:המבשרים
קטגוריה:נוצרים בארץ ישראל
קטגוריה:אישים שחיו במאה ה-1
אניקטוס

אניקטוס (בלטינית: Anicetus; (מת ב-20 באפריל 168) היה יורשו של פיוס הראשון על כס האפיפיור ברומא. לא ידוע כיום שנות כהונתו המדויקות, והסברה היא שעלה לכס הקדוש בין 150 ל-157 והוחלף בין 153 ל-168. מוצאו של אניקטוס היה מהעיר חומס (אמסה) בסוריה.

ההיסטוריון הנוצרי הגסיפוס, ביקר ברומא בזמן כהונתו של אניקטוס. ביקור זה נחשב בעיני רבים סימן לחשיבות הכס הקדוש ברומא כבר בתקופה מוקדמת זו.

אניקטוס היה האפיפיור הראשון שגינה את הכפירה ואסר על מונטניזם והתנגד לאגנוסטיציזם והמרקיוניזם. לפי ספר האפיפיורים, ה"ליבר פונטיפיקליס" אניקטוס קבע כי אסור לכמרים להיות בעלי שיער ארוך (ייתכן שאיסור זה נבע מהעובדה שהאגנוסטיקנים נהגו לגדל את שערם). לפי התיאורים מת אניקטוס כמרטיר בתקופתו של לוקיוס ורוס, אך אין פרטים ברורים באשר לנסיבות מותו.

==קישורים חיצוניים==

* 
* 

קטגוריה:קדושים נוצרים
קטגוריה:נוצרים סורים
קטגוריה:סורים
קטגוריה:אפיפיורים במאה ה-2
קטגוריה:נפטרים ב-168
לומדה

לומדה היא תוכנת מחשב שמטרתה הקניית ידע ומיומנויות מוגדרות למשתמש בה.
לאורך השנים נוצרו תוכנות רבות המנצלות את יכולת המחשב למטרת למידה ממוחשבת. כיום קיימים סוגים רבים של לומדות: לומדות ללימוד שפות, לומדות ללימוד מתמטיקה, לומדות להקלדה עיוורת ועוד.

== סוגי לומדות ==
* משחקי למידה - לרוב מיועדים לילדים בגילאים צעירים. בתוכנות אלו מוקנה ידע, או מפותחת מיומנות, באמצעות משחק.
* תוכנות לתרגול ובחינת ידע - בתוכנות אלו הידע נבחן ומתורגל באופן ישיר ללא מעטפת המשחק.
* מצגות - תוכנות המציגות מידע באופן ישיר בצורה כתובה או באמצעות המחשה ויזואלית.
* שילוב של שלושת הסוגים לעיל - כדוגמת תוכנת הקלדה עיוורת המכילה הסבר כיצד יש להקליד, תרגול של הקלדה, משחקים ומבחנים.

==לומדה סגורה ולומדה פתוחה==
לומדה סגורה משמשת ללמידה יחידנית ולתרגול. לומדות סגורות הן הראשונות שהוכנסו לשימוש בחינוך כבר בשנות השישים של המאה ה-20. הן דוגלות בשימוש במחשב כבמורה פרטי, ומתבססות על עקרונות הלמידה המתוכנתת. בלומדות מסוג זה משולבים היבטים כמו אבחון והערכה של לומד, קבלת החלטות על סמך הערכה לגבי קידום התלמיד, עריכת מבחנים ובדיקתם, דיווח ועיבוד תוצאות.

לומדה פתוחה היא לומדה שהשימוש בה מתבסס על תורת הלמידה על ידי בנייה (למידה קונסטרוקטיביסטית). לומדה פתוחה מאפשרות להעניק לתלמיד דרכים להתמודד בעצמו הן עם חומר חדש והן עם דרכים למציאתו. דוגמה לכך מהווה מעבד תמלילים או שפת תכנות - סביבה עתירת זמן, יצירתיות דמיון וחשיבה. סביבות אלו הו סביבות שאינן מוגבלות ואין אדם המגדיר מה יש וצריך לעשות.

== יתרונות הלומדה ==
הלומדה מאפשרת למשתמש להתקדם בקצב אישי המתאים לו, ולחזור על פי הצורך על חומר לא ברור ככל שירצה. בנוסף מאפשרת הלומדה למשתמש לקבל משוב תמידי על שליטתו בידע או במיומנות הנלמדת, דבר שלא מתאפשר כאשר מדריך מלמד קבוצה.

למחשב יש אפשרות המחשה ויזואלית טובה יותר מיכולת שרטוט של מורה על לוח. היכולת הזאת חשובה במיוחד כאשר יש צורך באנימציה או בהמחשה תלת־ממדית. הלומדה הופכת את השגת המטרות הלימודיות לדבר שאינו תלוי במדריך אנושי המעביר את החומר.

==קישורים חיצוניים==

* [http://www.ted.com/talks/gabe_zichermann_how_games_make_kids_smarter.html Gabe Zichermann: How games make kids smarter] – הרצאה מאתר [http://www.ted.com/ TED] אודות ההשפעה של משחוק על למידה ואינטליגנציה - העתיד המהנה.
* [https://www.youtube.com/watch?v=rlQrTHrwyxQ Extra Credits: Tangential Learning] - סרטון הסבר על דרכים פשוטות לצמצם את הפער בין לומדות למשחקי מחשב מסחריים 
* [http://www.wikimedia.org.il/לומדה/ לומדה בנושא יצירה ועריכה של ערכים בוויקיפדיה], באתר ויקימדיה ישראל

*
קטגוריה:יישומי מחשב
קטגוריה:למידה
לברית

לִבְרִית, ובלעז לִיבְּרֶטּוֹ (libretto), היא השם הכולל לטקסט של יצירה מוזיקלית ווקאלית-בימתית, כגון: אופרה, אופרטה, אורטוריה או מחזמר.

מקור המילה באיטלקית ופירושה "סִפרון". בלברית נכלל התמליל בקטעים המוזיקליים ובקטעים שאינם מוזיקליים. מחבר לברית נקרא בעברית לִבְרִיתָן, או בלעז לִיבְּרֶטִיסְט. לעיתים המלחין עצמו משמש גם כלבריתן, כמו ריכרד וגנר, אשר חיבר את הטקסט לכל יצירותיו הבימתיות. עם הלבריתנים הנודעים ביותר בתולדות האופרה נמנים פייטרו מטסטאזיו, לורנצו דה פונטה, פרנצ'סקו מריה פיאבה, אריגו בויטו, לואיג'י איליקה, ג'וזפה ג'אקוזה ואז'ן סקריב.

עם הלבריתנים העיקריים במחזות הזמר ובאופרטות בשפה האנגלית נמנים ויליאם שוונק גילברט, אוסקר המרשטיין, איירה גרשווין, אירווינג ברלין, גאי בולטון, דורותי פילדס וקול פורטר.

==קישורים חיצוניים==

* 
* 

קטגוריה:מוזיקה
קטגוריה:מילים וביטויים באיטלקית